《大田坪八景 其二 危楼摘月》
明代·赖万耀

山翠重重百尺楼，楼高傍月倚天浮。前亭水绕金波动，小阁烟笼柱影幽。

把盏明珠悬掌内，捲帘玉镜挂床头。醉来恍遇霓裳舞，疑驾冰轮上苑游。

作者简介：赖万耀，字天熙，一字嵩葵。英德人。明神宗万历四十三年（一六一五）举人，明熹宗天启二年（一六二二）进士。初任江西乐平知县，历任总理苏松等处漕务，积劳卒于任。赠光禄寺少卿，祀乡贤。清道光《英德县志》卷一一有传。